
MUNICIPIUL TIMISOARA
 PRIMAR
Nr.SC2018-27750/22.11.2018
EXPUNERE DE MOTIVE 
privind necesitatea si oportunitatea initierii proiectului de hotărâre privind aprobarea contractării unor finanţări rambursabile interne/externe în valoare totala de 213.705.516 lei, cu o maturitate de 15 ani din care: maxim 100.000.000 lei in vederea asigurarii finantarii investitiilor publice de interes local, precum si 113.705.516 lei necesar optimizarii serviciului datoriei.
Administraţia publică a Municipiului Timisoara, în conformitate cu mandatul primit din partea cetăţenilor şi cu obligaţiile prevăzute de legislaţia în vigoare, are ca principal obiectiv realizarea dezvoltării durabile a comunităţii locale şi asigurarea către toţi membrii comunităţii locale de servicii publice de calitate. Realizarea unor obiective de investiţii de interes local este apreciată ca fiind necesară de către întreaga administraţie publică locală.
În acest sens,  au fost identificate principalele obiective de investiţii necesare a fi executate pentru realizarea obiectivului principal – „Dezvoltarea Durabilă a Municipiului Timisoara”. Realizarea obiectivelor de investitii necesită importante resurse financiare menite să asigure implementarea proiectelor prioritare.
În vederea realizării obiectivelor de investiţii de interes local, identificate a fi prioritare, tinând cont de faptul că implementarea obiectivelor mai sus mentionate necesita resurse financiare importante, se propune aprobarea proiectului de hotarare privind „Contractarea unor finantari rambursabile interne/externe in valoare de maxim  213.705.516 lei”, cu o maturitate de 15 ani din care: maxim 100.000.000 lei in vederea asigurarii finantarii investitiilor publice de interes local si 113.705.516 lei  pentru refinantarea unor imprumuturi in vederea optimizarii serviciului datoriei.

